laion/Wikipedia-Exotic huggingface dataset:
მამუცუ

მამუცუ (შიკომორი Momoju; ფრანგ. Mamoudzou) — საფრანგეთის ზღვისიქითა დეპარტამენტ მაიოტის დედაქალაქი. წარმოადგენს კომუნას და კუნძულ მაიოტის უმსხვილეს ქალაქს. გაშენებულია ინდოეთის ოკეანის სანაპიროზე, მოზამბიკის სრუტეში. დედაქალაქია 1977 წლიდან. მის სიახლოვეს მდებარეობს ქალაქი ძაუძი, რომელიც მაიოტის ყოფილ დედაქალაქს წარმოადგენს. მამუცუს კომუნა მაიოტის უდიდესი კომუნაა. იგი დაყოფილია 3 ოლქად, სადაც ქალაქის გარდა, აგრეთვე შედის 6 სოფელი. 2012 წლის აღწერის მონაცემებით ქალაქის მოსახლეობა შეადგენდა 57 281 ადამაინს. მამუცუს კომუნა ყველაზე დიდია კუნძულზე, ის დაყოფილია სამ რაიონად, რომლებშიც, თვითონ ქალაქ მამუცუს გარდა, შედის 6 სოფელი. კომუნის ადმინისტრაციული ცენტრის — ქალაქ მამუცუს — მოსახლეობა შეადგენს 5839 ადამიანს (2012 წელი), სოფელ კავენის — 13 276 ადამიანს (2012 წელი), მსაპერეს — 12 812 ადამიანს (2012 წელი), კავანის — 7491 ადამიანს (2012 წელი), პასამაინტის — 7026 ადამიანს (2012 წელი), ტრუნძუს (ტსუნძუ, რომელიც შედგება ორი დასახლებული პუნქტისაგან ტსუნძუ 1 და ტსუნძუ 2) — 6765 ადამიანს (2012 წელი), ვაჰიბეს — 4072 ადამიანს (2012 წელი). მთლიანად კომუნის მოსახლეობა შეადგენს 57 281 ადამიანს (2012 წელი). 1977 წლიდან ქალაქი მაიოტას დედაქალაქია, რომელიც 2011 წელს გახდა საფრანგეთის ზღვისიქითა დეპარტამენტი. კომორის კუნძულების ადმინისტრაციული დაყოფის ფარგლებში, 2001 წლის რეფერენდუმზე მიღებული კომორის კუნძულების კავშირის მოქმედი კონსტიტუციის თანახმად, მაიოტა ოთხიდან ერთ-ერთი ავტონომიური კუნძულია, ქალაქ მამუცუს ჩათვლით. შეგიძლიათ იხილოთ მედიაფაილები თემაზე „მამუცუ“ ვიკისაწყობში. მამუცუ – ოფიციალური საიტი (ინგლისური) ↑ Citypopulation.de ↑ Citypopulation.de
Nintendocore

ნინტედოკორი, იგივე NEScore არის მეტალკორის, დესკორის, პოსტ ჰარდკორის ნაზავი 8-ბიტიანი ვიდეოთამაშების საუნდტრეკებთან. ჯგუფები 8-ბიტიანი ვიდეოთამაშების საუნდტრეკების მსგავს ხმებს იღებენ სინთეზატორით, მაგალითად: HORSE The Band-ის წევრი, ბრიტანი ალდეზი ამას ახერხებს თავისი Korg MS2000-ით. ჟანრს საფუძველი ჩაეყარა 2000 წელს, აშშ-ში.
სუომენლინა

სუომენლინა (ფინ. Suomenlinna „ფინური სიმაგრე“, შვედურად სვეაბორგი Sveaborg „შვედური სიმაგრე“) — საზღვაო ციხესიმაგრე, ზღვიდან ჰელსინგფორსით დაცული. ციხის სიმაგრეები Wargskären-ის ჯგუფში შემავალ 7 კლდოვან კუნძულზეა აგებული. ამჟამად საცხოვრებელი უბნის სახით, ჰელსინკის საქალაქო დაქვემდებარებაშია. ვარგის კლდოვანი ნაპირების გამაგრება 1746 წელს გადაწყდა და გენერალ ავგუსტინ ერენსვერდს დაევალა არქიტექტორ ტუნბერგის დახმარებით. 1748-1758 წლებში ახლანდელი გუსტავსვერდი აიგო. მშენებლობა 1770 წელს დასრულდა და 25 მლნ რიქსდალერი დაჯდა. 1808 წელს სიმაგრეს რუსები შემოეწყვნენ (რუსეთ-შვედეთის ომის დროს) და მოკლეხნიანი ალყის შემდეგ აიღეს კიდეც. ციხის დაცემის შედეგად, რუსების ხელში დაახლოებით 7300 ტყვე, 2000 საბრძოლო ერთეული და 110 სამხედრო ხომალდი აღმოჩნდა. 1809 წლიდან ფინეთი რუსეთს შეურთდა და სიმაგრეც უკვე რუსულ ციხესიმაგრედ იწოდებოდა. ვიკისაწყობში არის გვერდი თემაზე: სუომენლინა Suomenlinna official site Photographs from Suomenlinna დაარქივებული 2006-03-29 საიტზე Wayback Machine. Fortifications of Suomenlinna დაარქივებული 2011-06-07 საიტზე Wayback Machine. More information on Suomenlinna დაარქივებული 2007-09-30 საიტზე Wayback Machine. Panoramic view of the King's Gate in Suomenlinna Sveaborg at Northern Fortress Suomenlinna Video დაარქივებული 2009-06-12 საიტზე Wayback Machine. Picturesque walking tour at Suomenlinna დაარქივებული 2010-06-22 საიტზე Wayback Machine. Link to satellite imagery of fortifications at Suomenlinna, via Google
Horse the Band

Horse the Band — ამერიკული მუსიკალური ჯგუფი. ჯგუფი ჩამოყალიბდა 1999 წელს კალიფორნიის შტატ Lake Forest-ში. მოღვაწეობს შემდეგ ჟანრებში: ნინტენდოკორი, მეტალკორი, პოსტ-ჰარდკორი და ნიუ მეტალი. 2002 წლამდე ჯგუფი ცნობილი არ იყო, მაგრამ საკონცერტო ტურნემ Earth Tour, რომლის ფარგლებშიც მათ 45 ქვეყანა მოიარეს, კოლექტივს დიდი წარმატება მოუტანა. ახლანდელი შემადგენლობა: ნეითან უინიკი - ვოკალი ერიკ ენგსტრომი - სინთეზატორები, ვოკალები დევიდ აიზენი - გიტარა ჯერემაი ბინიელი - ბას გიტარა დენიელ პულიო - დასარტყმელი საკრავები ედ ეჯი - პერკუსია ალბომები Secret Rhythm of the Universe (2001) R. Borlax (2003, Pluto Records; 2007 წლის გამოცემა დამატებითი სიმღერებით, Pluto Records) The Mechanical Hand (2005, Combat Records) A Natural Death (2007, Koch Records) Desperate Living (2009, Vagrant Records; ავსტრალია/იაპონია, Roadrunner Records) EP დისკები I Am a Small Wooden Statue on a Patch of Crabgrass Next to a Dried Up Riverbed (2001) Beautiful Songs by Men (2002) Pizza (2006, Combat Records / LIF Records) Shapeshift 7" (2009, Vagrant Records) DVD The Effing 69 World Tour (2004) We Flooded It, and There's Yogurt Everywhere AKA 48 Hours in Ukraine(2009) Earth Tour (2010) (10 საათი და 31 წუთი) ოფიციალური საიტი
ბასტილიის ოპერის თეატრი

ოპერა ბასტილია, ასევე ბასტილიის ოპერის თეატრი (ფრანგ. opéra de la Bastille, ან ხშირად opéra Bastille) — საოპერო თეატრი ბასტილიის მოედანზე პარიზში, პარიზის ეროვნული საოპერო თეატრის მთავარი დარბაზი, რომლის დანიშნულება გარნიეს სასახლის შეცვლა იყო 1989 წელს. თუმცა საოპერო წარმოდგენები კვლავ ტარდება ძველ შენობაში, რომელსაც ასევე საბალეტო წარმოდენებისთვის იყენებენ.
რუსეთ-საქართველოს მოლაპარაკება „სამხრეთ ოსეთის“ შესახებ (1991)

რუსეთ-საქართველოს მოლაპარაკება „სამხრეთ ოსეთის“ შესახებ (1991) — მოლაპარაკებები საქართველოს სსრ-სა და რსფსრ-ს შორის, რომელიც გაიმართა 1991 წლის 23 მარტს ყაზბეგში. ხელშეკრულების მიზანი იყო ქართულ-ოსური კონფლიქტის შედეგად წარმოშობილი პრობლემების მოგვარება. მთავარი სტატია: ქართულ-ოსური კონფლიქტი. 1990 წლის 20 სექტემბერს სამხრეთ ოსეთის ავტონომიური ოლქის სახალხო დეპუტატთა საბჭომ მიიღო დეკლარაცია „სამხრეთ ოსეთის სუვერენიტეტის შესახებ“, რითაც იგი გამოაცხადა „საკავშირო ხელშეკრულებისა და საერთაშორისო სამართლის სუბიექტად“. ამის საპასუხოდ, 21 სექტემბერს საქართველოს სსრ უმაღლესი საბჭოს პრეზიდიუმმა დეკლარაცია გამოაცხადა ანტიკონსტიტუციურად და ცნო ბათილად. 1990 წლის 9 დეკემბერს სამხრეთ ოსეთის ხელისუფლების ორგანოებმა ანტიკონსტიტუციური აქტით გამოაცხადეს ე.წ. სამხრეთ ოსეთის დამოუკიდებელი რესპუბლიკა. საქართველოს სსრ უზენაესმა საბჭომ 1990 წლის 11 დეკემბერს საქართველოს რესპუბლიკის კონსტიტუციის, საერთაშორისო სამართლის ნორმების სრული დაცვით, გააუქმა აღნიშნული გადაწყვეტილება. 1991 წლის 23 მარტს დაბა ყაზბეგში გაიმართა შეხვედრა ზვიად გამსახურდიასა და ბორის ელცინს შორის. მოლაპარაკებების დროს ხელმოწერილი დოკუმენტით შიდა ქართლის საკითხის გადაწყვეტა მხოლოდ საქართველოს ხელისუფლების პრეროგატივად გამოცხადდა. ოსური მხარე მოლაპარაკებებეში მონაწილეობდა მხოლოდ მეთვალყურის სტატუსით. მოლაპარაკებებზე მხარეები შეთანხმდნენ შემდეგ საკითხებზე: 1991 წლის აპრილის მანძილზე ხელმოსაწერად მომზადდეს რუსეთის სფსრ და საქართველოს სსრ ხელშეკრულების პროექტი. ორივე რესპუბლიკის შინაგან საქმეთა სამინისტროებმა 10 დღეში შექმნან ერთობლივი კომისია შიდა ქართლში ვითარების შესასწავლად. მხარეებმა 10 აპრილამდე შექმნან მილიციის გაერთიანებული რაზმი ყოფილი სამხრეთ ოსეთის ავტონომიური ოლქის ტერიტორიაზე ყველა უკანონო ფორმირების განსაიარაღებლად. ამ რაზმს დაევალება საზოგადოებრივი წესრიგის დაცვა მოცემულ ტერიტორიაზე ვითარების სტაბილიზაციამდე. სსრ კავშირის თავდაცვის სამინისტროს წინადადება მიეცეს, გაიყვანოს ყოფილი სამხრეთ ოსეთის ავტონომიური ოლქიდან იქ დისლოცირებული საბჭოთა არმიის ნაწილები. მხარეებისა და ჩრდილოეთი ოსეთის ასსრ მინისტრთა საბჭოებმა დაუყოვნებლივ დაიწყონ მუშაობა ლტოლვილების მუდმივ საცხოვრებელ ადგილებში დაბრუნებისა და ადგილობრივი ხელისუფლების კანონიერი ორგანოების აღდგენის მიზნით. შეიქმნას ლტოლვილებისათვის მიყენებული ზარალის შემფასებელი კომისია და დამატებითი სახსრები გამოიყოს ამ ზარალის ასანაზღაურებლად. შექმნილი კომისიებისა და რაზმების საბოლოო ამოცანად ჩაითვალოს რეგიონში მშვიდობის აღდგენა. შეიქმნას მუდმივი ჯგუფი, რომელიც კონტროლს გაუწევს ამ ოქმის შესრულებას და განიხილავს წამოჭრილ მიმდინარე საკითხებს.
ბროკჰაუზისა და ეფრონის ენციკლოპედიური ლექსიკონი

ბროკჰაუზისა და ეფრონის ენციკლოპედიური ლექსიკონი (რუს. Энциклопедический словарь Брокгауза и Ефрона) (მცირე გამოცემა 35 ტომი; დიდი გამოცემა 86 ტომი) — რუსული უნივერსალური ენციკლოპედია, რომელიც გამოდიოდა იმპერიულ რუსეთში 1890-1906 წწ, საგამომცემლო სს „ფ.ა.ბროკჰაუზი-ი.ა.ეფრონის“ მიერ (პეტერბურგი, 1890-1907 წწ.). თავისი მოცულობითა და სტილით ენციკლოპედია ბრიტანიკას რუსული ანალოგია. შეიცავს 121 240 სტატიას, 7 800 სურათსა და 235 რუკას. სტატიები დაწერილი იყო იმ დროის რუსეთის წამყვანი სწავლულების მიერ, მათ შორის იყვნენ დიმიტრი მენდელეევი და ვლადიმერ სოლოვიოვი. ენციკლოპედიას ჰყავდა რამდენიმე ქართველი ავტორიც: ივანე თარხანოვი (თარხან-მოურავი) (1846–1908) – ფიზიოლოგი, ინიციალებით [И. Т.] ალექსანდრე ხახანაშვილი (ხახანოვი) (1866–1912) – ფილოლოგი–ორიენტალისტი ალექსანდრე ცაგარელი (1844–1929) – ფილოლოგი–ენათმეცნიერი, ინიციალებით [А. Ц.] გრიგოლ წერეთელი (1870–1938) – ფილოლოგი–კლასიკოსი, ინიციალებით [Г. Ц.] Кауфман И. М. Русские энциклопедии. Вып. 1. Общие энциклопедии. — М., 1960. — 103 с. Энциклопедический словарь Брокгауза и Ефрона. Энциклопедический словарь Брокгауза и Ефрона. Малый энциклопедический словарь Брокгауза и Ефрона დაარქივებული 2009-01-24 საიტზე Wayback Machine. .
რუსთავი (სასტუმრო)

სასტუმრო რუსთავი — სასტუმრო ქალაქ რუსთავში, ხალხთა მეგობრობის გამზირზე. მე-20 საუკუნეში სასტუმროში აფხაზეთიდან დევნილები შესახლდნენ და მან ფუნქციური მნიშვნელობა დაკარგა. დღეს სასტუმრო რუსთავის შენობაში განთავსებულია ქვემო ქართლის ტელე-რადიო კომპანია.
რუსთავი (მწვერვალი)

რუსთავი — მწვერვალი საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს შავანის ქედის სამხრეთ-აღმოსავლეთ ნაწილში. სიმაღლე ზღვის დონიდან 3900 მ. აგებულია იურული თიხაფიქლებითა და ქვიშაქვებით. დამახასიათებელია ნივალური ლანდშაფტი. გზა ადის მდინარე თერგის მარჯვენა შენაკადის — ხდის სათავიდან. 1953 წელს ქალაქ რუსთავის მელითონეთა ჯგუფმა (ხელმძღვანელი გ. მელია) მოაწყო ზამთრის მასობრივი ასვლა და მწვერვალს ქალაქ რუსთავის სახელი უწოდეს. მის დალაშქვრაში მონაწილეობდა ერთ-ერთი პირველი ქართველი ქალი ალპინისტი მარო ტყავაძე. უთმელიძე მ., ქართული საბჭოთა ენციკლოპედია, ტ. 8, თბ., 1984. — გვ. 511.
ტაკუბოკუ ისიკავა

ტაკუბოკუ იშიკავა (დ. 20 თებერვალი, 1885, სოფ. ტამაიამა, ივატეს პრეფექტურა — გ. 13 აპრილი, 1912) — იაპონელი პოეტი. მისი პირველი ლექსი 1902 გამოქვეყნდა, პირველი ლექსთა კრებული „მისწრაფებები“ — 1905. იყო „ახალი პოეზიის“ საზოგადოების წევრი. ავტორია ლირიკული, პეიზაჟური და პოლიტიკური ლექსებისა. ისიკავამ დემოკრატიული სულით გამსჭვალა და ხალხის სამსახურში ჩააყენა სასახლის დარბაზებში დაბადებული ტანკა. წერდა რომანებსაც („ტალანტის ბედი“, 1906; „ჩვენი ჯგუფი და იგი“, 1912). ქართული საბჭოთა ენციკლოპედია, ტ. 5, თბ., 1980. — გვ. 228. ტაკუბოკუ lib.ge-ზე დაარქივებული 2010-11-26 საიტზე Wayback Machine. ↑ 1.0 1.1 Babelio — 2007. <a href="https://wikidata.org/wiki/Track:Q2877812"></a> ↑ Encyclopædia Britannica <a href="https://wikidata.org/wiki/Track:Q5375741"></a>
სიოიტი იტიკავა

სიოიტი იტიკავა (დ. 20 მარტი, 1892 — გ. 15 მარტი, 1945) — იაპონიის მუშათა მოძრაობის მოღვაწე. დაამთავრა ვასედას უნივერსიტეტის ლიტერატურის ფაკულტეტი (1916). იაპონიის კომპარტიის (იკპ) წევრი 1922-იდან. იყო ჟურნალ „მუსან კაიკიუს“ („ღარიბთა კლასი“) რედაქტორი. 1923 დააპატიმრეს. 1928 კომინტერნის VI კონგრესზე, მოსკოვში, კომინტერნის აღმასკომის წევრად აირჩიეს, იაპონიაში დაბრუნების შემდეგ მეთაურობდა იკპ-ის ცენტრალურ კომიტეტს. 1929 აპრილს კვლავ დააპატიმრეს და 1931 მუდმივი პატიმრობა მიუსაჯეს. კომინტერნის VII კონგრესმა (1935) დაუსწრებლად აირჩია აღმასკომის წევრად. გარდაიცვალა საპატიმროში. ქართული საბჭოთა ენციკლოპედია, ტ. 5, თბ., 1980. — გვ. 267.
პი

პი ან π შეიძლება აღნიშნავდეს: პი (რიცხვი) — მუდმივა მათემატიკაში პი (ასო) — ბერძნული ასო პი (ფილმი) — დარენ არონოფსკის ფილმი
ცინცინატი

ცინცინატი (ინგლ. Cincinnati) — ქალაქი აშშ-ის აღმოსავლეთ ნაწილში, ოჰაიოს შტატში. ჰამილტონის ოლქის ადმინისტრაციული ცენტრი. ქალაქი მდებარეობს ოჰაიოს შტატის სამხრეთ-დასავლეთით მდინარე ოჰაიოს ნაპირას, ოჰაიო-კენტუკის საზღვართან. 302 605 მცხოვრებით (2018, შეფასება) ცინცინატი არის სიდიდით მესამე ქალაქი ოჰაიოს შტატში (კოლუმბუსის და კლივლენდის შემდეგ) და 65-ე ქალაქი აშშ-ში. ნავსადგური მდინარე ოჰაიოზე. სარკინიგზო და საავტომობილო გზების კვანძი. აშშ-ის დიდი სამრეწველო, სავაჭრო-საფინანსო და კულტურული ცენტრი. განვითარებულია მანქანათსაშენი, ლითონდასამუშავებელი, ქიმიური და კვების მრეწველობა. ცინცინატი ჩარხთმშენებლობის, ელექტროტექნიკური და რადიოელექტრონული მრეწველობის, ავიაძრავების, რაკეტების, საყოფაცხოვრებო ხელსაწყოებისა და მანქანების, სამრეწველო მოწყობილობების წარმოების ერთ-ერთი წამყვანი ცენტრია. ავეჯისა და ქაღალდის მრეწველობა, პარფიუმერიის, მედიკამენტების წარმოება. ქალაქში არის უნივერსიტეტი, ზოოპარკი (აშშ-ში სიძველით მეორე). ცინცინატი დაარსდა 1788 წელს. ↑ https://www.wcpo.com/news/local-news/hamilton-county/cincinnati/mayor-cranley-and-mayor-elect-pureval-give-covid-19-update ↑ Cincinnati Enquirer, The Cincinnati Enquirer — Cincinnati: 1841. — ISSN 2575-5706; 2575-5714 <a href="https://wikidata.org/wiki/Track:Q43196"></a><a href="https://wikidata.org/wiki/Track:Q1265728"></a> ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a> ↑ 4.0 4.1 4.2 ქართული საბჭოთა ენციკლოპედია, ტ. 11, თბ., 1987. — გვ. 222. ↑ Annual Estimates of the Resident Population for Incorporated Places of 50,000 or More, Ranked by July 1, 2018 Population: April 1, 2010 to July 1, 2018. აშშ-ის სტატისტიკური აღწერის ბიურო, Population Division. დაარქივებულია ორიგინალიდან — February 13, 2020. ციტირების თარიღი: 23 მაისი, 2019. ↑ History, Mission and Vision – The Cincinnati Zoo & Botanical Garden. დაარქივებულია ორიგინალიდან — May 2, 2011. ციტირების თარიღი: 1 ივლისი, 2016.
ჰიდეკი იუკავა

ჰიდეკი იუკავა (იაპონ. 湯川 秀樹; დ. 23 იანვარი, 1907, ტოკიო — გ. 8 სექტემბერი, 1981) — იაპონელი ფიზიკოსი. 1929 წელს დაამთავრა კიოტოს უნივერსიტეტი. 1948 მიიწვიეს პერსპექტიულ გამოკვლევათა ინსტიტუტში (პრინსტონი, აშშ). იაპონიის მეცნიერებათა აკადემიის წევრი (1946-იდან). მისი უმთავრესი შრომები ეხება ბირთვული ძალების მეზონური თეორიისა და ელემენტარული ნაწილაკების თეორიის საკითხებს (კვარკების თეორია) 1935 წამოაყენა ჰიპოთეზა მეზონების არსებობის შესახებ. მიიღო ნუკლონების ურთიერთქმედების კანონი, რომელიც ხორციელდება მეზონების გაცვლით (იუკავას პოტენციალი). სსრკ მეცნიერებათა აკადემიის უცხოელი წევრი (1966), ლონდონის სამეფო საზოგადოების წევრი (1963). ნობელის პრემია (1949). ქართული საბჭოთა ენციკლოპედია, ტ. 5, თბ., 1980. — გვ. 275. ↑ 1.0 1.1 SNAC — 2010. <a href="https://wikidata.org/wiki/Track:Q29861311"></a> ↑ 2.0 2.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 3.0 3.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 4.0 4.1 Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ 5.0 5.1 Munzinger Personen <a href="https://wikidata.org/wiki/Track:Q107343683"></a> ↑ 6.0 6.1 6.2 Find a Grave — 1996. <a href="https://wikidata.org/wiki/Track:Q63056"></a> ↑ Mathematics Genealogy Project — 1997. <a href="https://wikidata.org/wiki/Track:Q829984"></a> ↑ https://www-yukawa.phys.sci.osaka-u.ac.jp/en/wp-content/uploads/2018/11/OU1938-Y1.pdf ↑ The Nobel Prize in Physics 1949 — Nobel Foundation. <a href="https://wikidata.org/wiki/Track:Q1781959"></a><a href="https://wikidata.org/wiki/Track:Q23684016"></a> ↑ Table showing prize amounts — Nobel Foundation, 2019. <a href="https://wikidata.org/wiki/Track:Q1781959"></a> ↑ Большая золотая медаль РАН имени М.В.Ломоносова — რუსეთის მეცნიერებათა აკადემია. <a href="https://wikidata.org/wiki/Track:Q83172"></a><a href="https://wikidata.org/wiki/Track:Q100406926"></a> ↑ FORMER FELLOWS OF THE ROYAL SOCIETY OF EDINBURGH. 1783-2002 — ედინბურგის სამეფო საზოგადოება. — გვ. 1023. <a href="https://wikidata.org/wiki/Track:Q117467"></a> ↑ List of Royal Society Fellows 1660-2007 — ლონდონის სამეფო საზოგადოება. — გვ. 394. <a href="https://wikidata.org/wiki/Track:Q111806251"></a><a href="https://wikidata.org/wiki/Track:Q123885"></a>
ლე ნუველ ობსერვატორი

„ლე ნუველ ობსერვატორი“ (ფრანგ. – Le Nouvel Observateur) არის ფრანგული ყოველკვირეული გაზეთი და მისი ტირაჟი შეადგენს 500.000 ცალს. გაზეთი 1964 წელს დააარსა ფრანგმა ფილოსოფოსმა და ჟურნალისტმა ანდრე გოსმა თავის კოლეგა ჟურნალისტ ჟან დანიელთან ერთად. ისინი ადრე „ლ’ექსპრესთან“ თანამშრომლობდნენ და ამ თანამშრომლობამ მანამ გასტანა, სანამ ეს გამოცემა პოლიტიკურ ორიენტაციას შეიცვლიდა. „ლე ნუველ ობსერვატორი“ ერთ ხანს მეტად პოპულარული იყო პარიზის ინტელექტუალთა შორის. ჟურნალი თავიდან მემარცხენე პოლიტიკურ პოზიციებზე იდგა, მოგვიანებით ზომიერი მემარცხენე გამოცემა გახდა, ხოლო 1980-იანი წლებში კი ფრანსუა მიტერანის რეფორმებს უჭერდა მხარს. ჟურნალის წინამორბედი იყო კლოდ ბურდეს მიერ დაარსებული „ლ’ობსერვატორი“. 1954 – 1964 წლებში გამოიცემოდა სათაურით „ფრანს–ობსერვატორი“, ხოლო შემდეგ „ლე ნუველ ობსერვატორი“ დაერქვა. „ლე ნუველ ობსერვატორი“ კლოდ პერდრიელის პრეს–ჯგუფი გამოსცემს 1964 წლიდან. (ფრანგული) ჟურნალის ვებ-გვერდი დაარქივებული 2013-06-15 საიტზე Wayback Machine.
იჰარა საიკაკუ

იჰარა საიკაკუ (ნამდვილი სახელი ჰირაიამა ტოგო) (დ. 1642 ― გ. 9 სექტემბერი, 1693) ― იაპონელი მწერალი. წერდა ჰაიკუს ჟანრის სახუმარო ლექსებს. სათავე დაუდო ქალაქური ნოველის ჟანრს - „მოთხრობები წუთისოფელზე“. მისი შემოქმედების საუკეთესო ნიმუშებია რომანები „მარტოხელა კაცის სასიყვარულო თავგადასავლები“ (1682), „მარტოხელა ქალის სასიყვარულო თავგადასავლები“, მოთხრობათა კრებული „სიყვარულში გადავარდნილი ხუთი ქალი“ (ორივე 1686). იჰარა ამხელდა იაპონურ ადათ-წესების სისასტიკეს, კანონის სიმკაცრეს. ბოლო წლების თხზულებებში, ნაწილობრივ, სახელგანთქმულ კრებულში „იაპონიის საუკუნო საუნჯე“ (1688) იჰარა დაინტერესებულია მოქალაქეთა ეკონომიური და სოციალური ცხოვრებითაც. წერდა ცოცხალ სალაპარაკო ენაზე. საფუძველი ჩაუყარა ახალ სტილს იაპონურ ლიტერატურაში. ქართული საბჭოთა ენციკლოპედია, ტ. 5, თბ., 1980. — გვ. 290. ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Deutsche Nationalbibliothek Record #118986317 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Swartz A. Open Library — 2007. <a href="https://wikidata.org/wiki/Track:Q461"></a><a href="https://wikidata.org/wiki/Track:Q1201876"></a><a href="https://wikidata.org/wiki/Track:Q302817"></a> ↑ SNAC — 2010. <a href="https://wikidata.org/wiki/Track:Q29861311"></a> ↑ Faceted Application of Subject Terminology <a href="https://wikidata.org/wiki/Track:Q3294867"></a><a href="https://wikidata.org/wiki/Track:Q846596"></a> ↑ British Museum person-institution thesaurus <a href="https://wikidata.org/wiki/Track:Q18785969"></a><a href="https://wikidata.org/wiki/Track:Q34753751"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Autoritats UB <a href="https://wikidata.org/wiki/Track:Q89570027"></a> ↑ NUKAT — 2002. <a href="https://wikidata.org/wiki/Track:Q11789729"></a> ↑ Korean Authority File <a href="https://wikidata.org/wiki/Track:Q56640487"></a> ↑ CONOR.SR <a href="https://wikidata.org/wiki/Track:Q101552642"></a> ↑ National Library of Portugal — 1796. <a href="https://wikidata.org/wiki/Track:Q245966"></a> ↑ KANTO – Kansalliset toimijatiedot — National Library of Finland. <a href="https://wikidata.org/wiki/Track:Q420747"></a><a href="https://wikidata.org/wiki/Track:Q104089764"></a> ↑ MAK <a href="https://wikidata.org/wiki/Track:Q105192847"></a> ↑ Trove — 2009. <a href="https://wikidata.org/wiki/Track:Q18609226"></a>
Alanis

Alanis — კანადელი მომღერალ და კომპოზიტორ ალანის მორისეტის სადებიუტო ალბომი, რომელიც ლეიბლმა MCA Records Canada 1991 წლის აპრილში მხოლოდ კანადაში გამოუშვა. მომღერალმა ეს ალბომი ლესლი ჰაუსთან ერთად ჩაწერა, რომელიც მისი მეორე ალბომ Now Is the Time-ის (1992) პროდიუსერიც იყო. ინფორმაცია საიტზე Discogs ↑ Christopher Thelen, Daily Vault review ↑ Rock and Roll Rarity review ↑ Canadian album certifications – Alanis Morissette – Alanis. Music Canada.
Now Is the Time

Now Is the Time — კანადელი მომღერალ და კომპოზიტორ მეორე ალბომი, რომელიც ლეიბლმა MCA Records 1992 წლის აგვისტოში მხოლოდ კანადაში გამოუშვა. მომღერალმა ეს ალბომი ლესლი ჰაუსთან ერთად ჩაწერა, რომელიც მისი სადებიუტო ალბომ Alanis-ის (1991) პროდიუსერიც იყო. ყველა სიმღერის ავტორი — ალანის მორისეტი, ლესლი დევიდ ჰაუ და სერჟ კოტე. ინფორმაცია საიტზე Discogs ↑ Rock and Roll Rarity review ↑ Canadian album certifications – Alanis Morissette – Now Is the Time. Music Canada.
MCA Records

MCA Records (ემ-სი-ეი რეკორდსი) — იყო აშშ-ში დაფუძნებული ხმისჩამწერი კომპანია, რომელიც აშშ-ის მუსიკის კორპორაციას ეკუთვნოდა. ეს უკანასკნელი შემდგომში უფრო დიდი — ემ-სი-ეი მიუზიკ ინტერტაინმენტ გრუპის ნაწილი გახდა (ამჟამინდელი იუნივერსალ მიუზიკ გრუპი) და დღემდე მის ნაწილად რჩება. ემ-სი-ეი რეკორდსი 2003 წელს გეფენ რეკორდსმა შეიერთა.
ეზიდიზმი

ეზიდიზმი, მოძველებული — იეზიდიზმი (ორიგინალში - შარფადინ) — ეზიდთა სინკრეტული რელიგია , რომელიც შეიცავს ზოროასტრიზმის, ნესტორიანული ქრისტიანობის, იუდაიზმისა და ისლამის ელემენტებს. ეზიდებს სწამთ ერთი ღმერთისა და 7 ანგელოზის არსებობის, რომელთა შორის უპირველესი არის მალაქ-ტაუსი (იგივე ჯაბრაილი). დღემდე ეზიდების რელიგიას შენარჩუნებული აქვს მრავალრიცხოვანი ადათ-წესები, რწმენა, რომელიც დაკავშირებულია უძველეს ქურთულ რწმენასთან. ეზიდების რელიგიური დოქტრინა განთავსებულია ორ წმინდა წიგნში - „გამოცხადებისა“ და „შავი“. მთავარი სტატია: ლალიში. ლალიში წარმოადგენს წმინდა ადგილს, ყველა ეზიდთა სალოცავს, რადგან იქ დაკრძალულია შეიხ ადი. ეზიდთა ღვთისმეტყველებაში არის უამრავი წესი და სწავლება, რომელიც ყველა მორწმუნე ეზიდმა უნდა დაიცვას და იხელმძღვანელოს თავის ყოველდღიურ ცხოვრებაში. ეს განსაკუთრებით გამოწვეულია რელიგიის სიწმინდის დასაცავად. არსებობს აგრეთვე ზოგიერთი საკვების აკრძალვის წესი. აგრეთვე კატეგორიულად იკრძალება ლურჯი ფერის ხმარება. არსებობს ტაბუ, რომელიც დაკავშირებულია ცეცხლთან, წყალთან და მიწასთან. მზისა და ცეცხლის თაყვანისცემა ეზიდებს აძლევს უფლებას ილაპარაკონ ზოროასტრიზმის ელემენტებზე ეზიდიზმში. მნიშვნელოვანი ადგილი ეზიდიზმში უჭირავს მალაქ-ტაუსის პიროვნებას. მალაქ-ტაუსი იყო პირველი იმ შვიდი ანგელოზთაგან, რომლებიც შეჰქმნა ღმერთმა, „და დასვა ღმერთმა მალაქ-ტაუს-ი ყველა დანარჩენ ანგელოზთა მმართველად“. ასევე დიდი მნიშვნელობა აქვს ეზიდების რელიგიურ ტრადიციებში „შეიხ-ადის“ პიროვნებას. ეზიდთა წარმოდგენით შეიხ ადი არა მხოლოდ ისტორიული პიროვნებაა და რეფორმატორი ეზიდიზმისა, არამედ ითვლება ღმერთის მეორე წარგზავნილადაც მალაქ-ტაუსის შემდეგ, როგორც ლეგენდა გადმოგვცემს, მას არ ჰყავდა არც მამა, და არც დედა, იგი იყო წარგზავნილი მალაქ-ტაუსის მიერ – რათა მის მიერ არჩეული ხალხისათვის გაეწია დახმარება, რომ ისინი არ აცდენილიყვნენ ცხოვრების სწორ გზას. შეიხ-ადი არ მომკვდარა და არც არასოდეს არ მოკვდება. ზოგიერთი სწავლული ამტკიცებს, რომ ღმერთის მესამე წარგზავნილი არის სულთან ეზიდი. მისი წარგზავნა ღვთის წყალობაა და დაკავშირებულია მრავალ ლეგენდასთან. აღსანიშნავია ის, რომ მისი წარმოშობის მნიშვნელობა ძალზე საინტერესოა, რადგან მისი სახელობისაა თვით რელიგიაც. ეზიდები მას მოიხსენებენ თავის მბრძანებელად (ბატონად). მთავარი განმასხვავებელი ნიშანი ეზიდიზმისა სხვა რელიგიებისაგან განსხვავებით არის ის, რომ ეზიდად შეიძლება მხოლოდ დაიბადო, ამ რელიგიის მიღება შეუძლებელია. მთელი მისი საზოგადოება დაფუძნებულია - კასტა – თეოკრატიულ პრინციპზე. არსებობს სამი კასტა: შეიხები, ფირები და მრიდები. შეიხები და ფირები სასულიერო პირებს წარმოადგენენ. ხოლო მრიდები - მოწაფეებს. ↑ კიკნაძე ზ., „მარგალიტის საიდუმლო“, ეზიდური სასულიერო საბჭო საქართველოში, ეზიდური კვლევის ცენტრი. თბ., 2017 ↑ Езиды // Народы мира: историко-этнографический справочник / Гл. ред. Ю. В. Бромлей. — М.: Советская энциклопедия, 1988. — С. 162. ↑ Who, What, Why: Who are the Yazidis?. Би-би-си (2014-08-08). ციტირების თარიღი: 2015-07-22.
საცეკვაო პოპი

საცეკვაო პოპი, საცეკვაო პოპი — ელექტრონული საცეკვაო მუსიკის ერთ-ერთი სტილია, რომელიც პოპ-მუსიკის ქვეჟანრია. იგი დაახლოებით 1981 წელს დისკოდან აღმოცენდა. საცეკვაო პოპი თავის თავში საცეკვაო მუსიკის ელემენტებსა და პოპ სიმღერის სტრუქტურას აერთიენებს. დისკო ფრისტაილი ჰაუსი სინთპოპი